આ અંગે કોર્પોરેશનનાં ચોપડે નોંધાયેલ વિગતો મુજબ મ્યુ. કોર્પોરેશનનાં આજદિન સુધીનાં ઇતિહાસમાં સૌ પ્રથમ ૧૯૭૭ માં ભાજપનાં કોર્પોરેટર સ્વ. કાનજીભાઇ પરમારનું અવસાન થતાં પેટા ચૂંટણી યોજાયેલ જેમાં માવજીભાઇ ચૌહાણનો વિજય થયો હતો. ત્યારબાદ ૧૯૮૩ માં ભાજપનાં પૂર્વ મેયર સ્વ. અરવિંદભાઇ મણીયારનું અવસાન થતાં પેટા ચૂંટણી યોજાયેલ અને હંસીકાબેન મણીયાર ચૂંટાયા હતાં. જયારે ૧૯૮૮ માં કોંગ્રેસનાં મનસુખભાઇ ઉંધાડનો દેહ વિલય થતાં યોજાયેલ પેટા ચૂંટણીમાં ભાજપનાં રતિભાઇ બોરીચાના વિજય થયો હતો.